## El campionat de Formació Professional CVSkills 2025 bat rècord d’inscripcions amb prop de 6.000 alumnes confirmats

*** La gran cita de l’FP tindrà lloc en Fira València de l’1 al 3 d’abril i comptarà amb més de 300 competidors, representats en 38 modalitats
* L’alumnat guanyador de la competició acudirà al gran aparador nacional de l’FP, SpainSkills, en la seua edició de 2026**

La gran cita de la Formació Professional a la Comunitat Valenciana, CVSkills 2025, ha despertat un enorme interés entre la comunitat educativa. Hui dia prop de 6.000 alumnes d’ESO i d’ensenyances postobligatòries de quasi 90 centres educatius han confirmat la seua visita a este esdeveniment, que tindrà lloc de l’1 al 3 d’abril en Fira València.

Les visites guiades per a alumnat d’ESO i Batxillerat inclouran una xarrada informativa sobre les oportunitats de l’FP i un recorregut per les 38 modalitats de competició, en la qual alumnat del grau superior de Guia, Informació i Assistències Turístiques de l’IES Benlliure, CIPFP Mislata i IES Sant Vicent Ferrer explicarà les particularitats de cada disciplina.

Una vegada finalitzat el termini per a sol·licitar visites guiades, s’ha consolidat una gran participació d’alumnat, que tindrà l’oportunitat de viure de prop esta experiència immersiva en la Formació Professional.

CVSkills 2025 és una competició, però també una experiència única per a conéixer de primera mà les possibilitats de la Formació Professional i el seu paper com a motor d’ocupació i innovació.

Estes competicions de destreses suposen un valuós instrument divulgatiu de la Formació Professional i un mitjà per a estimular estudiants, professorat i empreses, a més de ser una plataforma d’intercanvi i un fòrum de debat sobre l’evolució dels estàndards professionals, la qualitat i la innovació en els diferents sectors productius.

L’edició de CVSkills 2025 comptarà amb més de 300 competidors, representats en 38 modalitats. L’alumnat guanyador d’estes competicions acudirà al gran aparador nacional de l’FP, SpainSkills, en la seua edició de 2026.

Fecha: 22/03/2025